OpenLLM-France/wikimedia huggingface dataset:
# Torrent de Xiclatí

El torrent de Xiclatí, també conegut com a torrent Nou, de son Xerubí o des Molins és un curs d'aigua intermitent del vessant Llevant de Mallorca. Té una conca de drenatge d'uns 21 km² fet que el converteixen en el torrent més important del municipi de Son Servera.
Al seu curs mig i baix forma una àmplia zona inundable anomenada son Lluc, punt on conflueixen diversos afluents com el torrent des Gorguets. Gràcies a la impermeabilitat dels terrenys així com la superficialitat del freàtic, aquesta zona així com terrenys propers és molt rica en fonts, mines d'aigua i altres infraestructures hidràuliques.
Antigament desembocava al port Roig, a centenars de metres al nord de cala Bona, on formava una petita zona humida anomenada estany d'en Xinet, avui dia reduït a la mínima expressió arrel de la urbanització de l'entorn. Després d'uns aiguats del segle xix, el torrent es canalitzà i desvià 2 quilòmetres al nord de l'antiga desembocadura, abocant les aigües a la zona del port Nou des d'ençà; per tal d'incrementar la superfície cultivable de la zona de l'estany de'en Xinet. Tanmateix en algunes revingudes, després de desbordar, el torrent pot recuperar l'antic llit.

## Referències

* ↑ «Torrents d'Interès Paisatgístic de Son Servera». Ajuntament de Son Servera. [Consulta: 1r setembre 2019].
* 1 2 Argente Sánchez, José Francisco. Toponimia Prerromana de Mallorca y Menorca. Caligrama, 2018. ISBN 9788417533731.
* 1 2 3 Castro Lliteras, Pedro Fidel. Inventari, caracterització i classificació de les fonts situades a la conca hidrogràfica de la badia de Son Servera. Memòria del Treball de Final de Màster, 2013.
* ↑ Jordi Carol; Carmen Muñoz. El litoral de Mallorca (en castellà). 1a.. Barcelona: GeoPlaneta, 2001. ISBN 84-08-03939-3.
* ↑ Estrany, Joan; Grimalt, Miquel «Catchment controls and human disturbances on the geomorphology of small Mediterranean estuarine systems». Estuarine, Coastal and Shelf Science, 150, 01-10-2014, pàg. 230–241. DOI: 10.1016/j.ecss.2014.03.021.
# Human Flowers of Flesh

Human Flowers of Flesh és una pel·lícula dramàtica francoalemanya del 2022 dirigida per Helena Wittmann. És protagonitzada per Angeliki Papoulia, Ferhat Mouhali, Gustavo de Mattos Jahn, Ingo Martens, Mauro Soares, Vladimir Vulevic, Steffen Danek, Nina Villanova i Denis Lavant. La pel·lícula es va estrenar al Festival de Cinema de Locarno el 7 d'agost de 2022. S'ha subtitulat al català.

## Sinopsi

Capitana d'un petit vaixell, l'Ida ressegueix amb la seva tripulació multicultural el rastre de la Legió estrangera francesa per la costa mediterrània.

## Repartiment

* Angeliki Papoulia com a Ida
* Ferhat Mouhali
* Gustavo de Mattos Jahn
* Ingo Martens
* Mauro Soares
* Vladimir Vulevic
* Steffen Danek
* Nina Villanova
* Denis Lavant

## Referències

* ↑ Jenkins, David. «Human Flowers of Flesh – first-look review». Little White Lies, 07-08-2022. [Consulta: 9 octubre 2022].
* ↑ Bałaga, Marta. «Review: Human Flowers of Flesh». Cineuropa, 11-08-2022. [Consulta: 9 octubre 2022].
* ↑ Kaufman, Sophie. «‘Beau Travail’ Inspires a New Take on French Legionnaires in ‘Human Flowers of Flesh’ — Review». IndieWire, 07-08-2022. [Consulta: 9 octubre 2022].
* 1 2 Human Flowers of Flesh a la Base de dades de cinema en català
# FC Slovan Liberec

El FC Slovan Liberec és un club de futbol txec de la ciutat de Liberec.

## Història

Evolució del nom:
* 1945: SK Cechie Liberec
* 1953: DSO Slavoj Liberec
* 1958: fusió amb TJ Jiskra SS Liberec esdevenint TJ Slovan Liberec
* 1980: TJ Slovan Elitex Liberec
* 1993: FC Slovan Liberec
* 1993: FC Slovan WSK Liberec
* 1994: FC Slovan WSK Vratislav Liberec
* 1995: FC Slovan Liberec

## Palmarès

* Lliga txeca de futbol: 2002, 2006, 2012

## Enllaços externs

* Web oficial Arxivat 2009-07-14 a Wayback Machine. (txec)
# Faaite

Faaite, o Faaiti, és un atol de les Tuamotu, a la Polinèsia Francesa. Administrativament és una comuna associada de la comuna d'Anaa, amb les dependències de Tahanea i Motutunga. Està situat entre dos atols més grans, Fakarava a 17 km al nord-oest i Tahanea a 11 km al sud-est. Anaa és a 60 km al sud.

## Geografia

La superfície total és de 9 km². La llacuna interior, de 227 km², té un pas navegable a l'oceà, situat al nord-oest i anomenat Teporioha.
La població total era de 440 habitants al cens del 2022. La vila principal és Hitianau, situada a l'oest.

## Història

La primera observació registrada de l'atol per part dels europeus va ser per l'expedició espanyola de Pedro Fernández de Quirós l'11 de febrer de 1606. Va ser anomenada com a Decena. Va ser redescoberta per l'anglès John Turnbull, el 1802, el primer comerciant del Pacífic que feia la ruta de Hawaii a Tahití. El 1820 va ser visitat per Fabian von Bellinghausen que el va anomenar Miloradovich.

## Referències

* ↑ Young, J.L. «Names of the Paumotu Islands, with the old names so far as they are known.». Journal of the Polynesian Society, vol. 8, 4, 1899, pàg. 264–268. Arxivat 10 de febrer 2012 a Wayback Machine.
* ↑ Faaite Arxivat 2012-10-21 a Wayback Machine. sur le site www.tahitiheritage.pf
* ↑ «Les résultats du recensement de la population 2022 de Polynésie française» (en francès). Institut de la statistique de la Polynésie française, 01-01-2023.
* ↑ Beltrán y Rozpide, Ricardo "Las islas Tuamotu", Boletín de la Sociedad Geográfica de Madrid. t.XV, 2º semestre de 1881, pp-7-54.
* ↑ Les Atolls des Tuamotu par Jacques Bonvallot, éditions de l'IRD, 1994, ISBN 9782709911757, p. 275-282.
* ↑ (anglès) Names of the Paumotu Islands, with the Old Names So Far As They Are Known Arxivat 2012-02-10 a Wayback Machine. par J.L. Young dans The Journal of the Polynesian Society, Plantilla:Vol, Plantilla:Numéro, décembre 1899, p. 264-8.
# AW50F

L'Accuracy International AW50F és un rifle anti-material de calibre.50 BMG utilitzat per l'exèrcit australià. És una versió de l'Accuracy International AW50, que al seu torn és una variant de l'Accuracy International Arctic Warfare, però amb un canó Maddco produït a Austràlia i un culata plegable. S'utilitza, entre altres propòsits amb el cartutx multi-propòsit Raufoss Mk 211.

## Informació general

L'Accuracy International AW50F es destina a una gran varietat d'objectius, incloent instal·lacions de radar, vehicles lleugers (inclosos els vehicles blindats lleugers), fortificacions de camp, embarcacions i dipòsits de municions. La munició estàndard combina un penetrador, explosius d'alt efecte i incendiaris.
Encara que el fusell és fabricat al Regne Unit, els canons són fabricats en Toowoomba, Queensland (Austràlia) per Maddcod. Amb un pes de 15 quilograms, el rifle AW50F pesa aproximadament quatre vegades el pes d'un fusell d'assalt típic. La munició calibre 0,50 NM140 és també pesant. L'alt pes de l'arma, en combinació amb un fre a la part davantera i un sistema d'amortiment hidràulic en la culata, dona un retrocés relativament baix i augmenta la precisió.
El carril MIL STD 1913 pot contenir una varietat d'equips, el visor habitual és el Schmidt & Bender 3-12X50 3-12x50 PM II with Al Mil Dot reticle, 0.2 MRad clicks i elevació de 1500 metres i la protecció làser. Dispositius de visió nocturna també es poden muntar.
L'arma es plega per millorar el transport. Té un bípode ajustable i suport posterior. Quatre anelles permeten el transport a l'espatlla o a mà, o la instal·lació d'un arnès d'esquena.
# AWPP (complexitat)

En complexitat computacional, AWPP (Almost Wide Probabilistic Polynomial time) és la classe de complexitat que conté els problemes que es poden solucionar amb una màquina NP tal que per algunes funcions f computables en temps polinòmic:
* si la resposta és «no», llavors la diferència entre el nombre de camins que accepten i que rebutgen és no negatiu i com a mínim $2^{-poly(n)}f(x)$
* si la resposta és "si", llavors la diferència està entre $(1-2^{-poly(n)})f(x)$ i $f(x)$

## Relació amb d'altres classes

La classe AWPP conté a BQP i és la millor fita superior coneguda d'aquesta classe.
AWPP també conté les classes WAPP, LWPP i WPP.
AWPP està continguda dins la classe APP.

## Referències

* ↑ «Gap-definable counting classes». Journal of Computer and System Sciences. [Consulta: 8 gener 2019].
* ↑ «Complexity Zoo:A - Complexity Zoo». Arxivat de l'original el 2018-12-01. [Consulta: 8 gener 2019].
* ↑ Fortnow, Lance; Rogers, John D. «Complexity limitations on quantum computation». arXiv:cs/9811023, 12-11-1998.
* ↑ E. Böhler, C. Glaßer, and D. Meister «Error-bounded probabilistic computations between MA and AM». Mathematical foundations of computer science, 2003, pàg. 249-258. Arxivat de l'original el 2007-06-10 [Consulta: 8 gener 2019]. Arxivat 2007-06-10 a Wayback Machine.
* ↑ «PP-lowness and a simple definition of AWPP». Theory Comput. Syst., 2003. [Consulta: 8 gener 2019].
# AWC

AWC té els següents significats:
* Consell de la Conca de l'Alhambra Creek (del seu nom en anglès Alhambra creek Watershed Council), entitat per a la protecció de l'hàbitat de l'Alhambra Creek, a Califòrnia
* Wiesel AWC (de l'acrònim en anglès Armoured Weapons Carrier), vehicle de combat blindat de l'exèrcit alemany
* AWC també és el codi OACI de Titan Airways, aerolínia xàrter del Regne Unit
# 64 de l'Àguila

64 de l'Àguila (64 Aquilae) és una estrella de la constel·lació d'Aquila. Té una magnitud aparent de 5,97.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Jesus Maldonado «The metallicity signature of evolved stars with planets» (en anglès). Astronomy and Astrophysics, 01-06-2013, pàg. 84–84. DOI: 10.1051/0004-6361/201321082.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 01-09-2020. DOI: 10.3847/1538-3881/ABA592.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ SIMBAD, 64 Aquilae (consultat el 3 de gener de 2013)
Viccionari
# Federació Nacional d'Estudiants de Jammu i Caixmir

Federació Nacional d'Estudiants de Jammu i Caixmir és una organització política de Caixmir que actua a Jammu i Caixmir i a Azad Kashmir. A Azad Kashmir forma part de la Kashmir National Alliance. Està lligada al Front d'Alliberament de Jammu i Caixmir.
Es va fundar el 1966.
# Federació Naturista Internacional

La Federació Naturista Internacional és una organització global que representa a diverses societats naturistes nacionals.

## Organitzacions representades

    Associació americana per la recreació nua (Estats Units)
    Consell central pel naturisme britànic
    Espai de trobada naturista (Argentina)
    Federació naturista austríaca
    Federació naturista belga
    Federació naturista brasilera
    Federació naturista croata
    Federació naturista espanyola
    Federació naturista finlandesa
    Federació naturista francesa
    Federació naturista grega
    Federació naturista hongaresa
    Federació naturista irlandesa
    Federació naturista israeliana
    Federació naturista italiana
    Federació naturista luxemburgesa
    Federació naturista neozelandesa
    Federació naturista sud-africana
    Federació naturista suïssa
    Federació naturista taiwanesa
    Federació nudista australiana
    Societat alemanya per la cultura del cos lliure
    Unió de les federacions naturistes quebequesa i canadenca
    Unió naturista búlgara
    Unió naturista danesa
    Unió naturista eslovaca
    Unió naturista eslovena
    Unió naturista txeca

## Enllaços externs

* Federació Naturista Internacional(alemany)(anglès)(francès)
# Fedorov (cràter)

Fedorov és un petit cràter de la Lluna situat a la Mare Imbrium occidental, a l'est-nord-est del cràter Diophantus, i a sud-est de Delisle. A uns 20 quilòmetres a sud-sud-est apareix la formació una mica més gran Artsimovich.
* Localització de Fedorov (centre de la imatge)
* Vista obliqua des de l'Apollo 15
Es tracta d'una esquerda lleugerament allargada i de forma irregular, amb una cresta al costat nord. Aquesta cresta és gairebé tan gran com el contorn de la base del cràter Fedorov, i s'eleva aproximadament 0,8 km per sobre de la mar lunar circumdant.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Família (matemàtiques)

En matemàtiques, una família de conjunts d'un conjunt universal U és un conjunt de subconjunts de U.
Formalment, donat un conjunt universal U , amb índexs en un conjunt I , és una funció f: I → P ( U ). La seva representació és:
on A $_i$ = f (i), per a tot i ∈ I .

## Exemple

Si hem de I ={1, 2, 3, ..., N}, llavors la família de conjunts es podria expressar de la següent manera:{ A $_i$: i = 1, 2, ..., N}. Aquest conjunt estaria format, per tant, per tots els subconjunts del conjunt universal que tenen «assignats» tals índexs.
Viccionari
# Família (música)

Una família d'instruments és un grup d'instruments de característiques idèntiques o molt semblants però construïts en mides diferents, la qual cosa fa que sonin en tessitures també diferents, essent de so més agut els més petits, i de so més greu els de mida més gran.
Així, per exemple, hom es pot referir a la família de la corda per referir-se als cordòfons en oposició a –per exemple- els aeròfons. Però també és habitual trobar referències a la família de la corda fregada per referir-se als instruments de corda fregada per a separar-los –per exemple- dels de corda polsada. A un nivell encara més alt de concreció, es troben sovint referències a la família dels llaüts per a referir-se als instruments amb caixa de ressonància i mànec bo i distingint-los de la família de les arpes o de la de les cítares; i, encara, dins d'aquesta, hom es pot referir a la família del violí en oposició a la de les violes d'arc que tenen uns trets morfològics prou diferenciats.
És en aquest darrer sentit que adquireix plena validesa el concepte de família aplicat als instruments que –sobretot en el Renaixement- van desenvolupar exemplars de mides i tessitures diferents per tal de poder interpretar polifònicament amb una gran unitat tímbrica. Probablement els casos de les flautes de bec i de les violes d'arc siguin els més coneguts i difosos, a més del dels cromorns i el de les xeremies. La viola i el violoncel (però no el contrabaix, estrictament parlant) completarien la família del violí. L'oboè d'amore i el corn anglès completen la família de l'oboè, si bé les diferències morfològiques entre l'oboè i el corn anglès farien que alguns excloguessin aquest últim de la família; semblantment, també el clarinet o el trombó han donat lloc a les seves respectives famílies, tot i que en alguns casos de pocs membres. En temps més moderns, el cas més clar d'instrument que s'ha difós en forma de família i no pas d'un sol instrument ha estat el saxòfon.

## Galeria d'imatges

* Flautes de bec de mides i tessitures diferents, configurant una família
* Dos violins, una viola i un violoncel construïts per Antonio Stradivari
* Família completa de saxòfons, incloent alguns membres usats només molt rarament
* Diversos membres de la família de la flauta de bec

## Referències

Viccionari
# Adalbert Steiner

Adalbert Steiner I (Temesvár, 24 de gener de 1907 - 10 de desembre de 1984) fou un futbolista romanès de la dècada de 1930.
Fou internacional amb Romania i disputà el Mundial de 1930. Fou jugador d'Unirea Timişoara, Chinezul Timişoara on guanyà cinc lligues romaneses, i CA Timişoara.

## Referències

* ↑ Adalbert Steiner Fitxa i estadístiques a la FIFA
* ↑ Stats on Romaniasoccer.ro
# Abhishek Bachchan

Abhishek Bachchan (en hindi: , अभिषेक बच्चन) (Bombai, 5 de febrer de 1976) és un actor i productor de cinema indi.
Fill de dos actors mítics de Bollywood, Amitabh i Jaya Bachchan, va començar a actuar el 2000 amb Refugee. Malgrat uns debuts més aviat mediocres, va demostrar el seu talent sota la direcció de Mani Ratnam en la pel·lícula Yuva (2004). A aquesta van seguir altres èxits com Bunty Aur Babli, Sarkar, Dus, Bluffmaster, Sarkar Raj ou Guru, en els quals ha actuat sovint en companyia del seu pare o de la seva dona, l'actriu Aishwarya Rai. Finalment s'ha convertit en un dels actors més importants del cinema indi, destacant tant en comèdies romàntiques, com en pel·lícules d'acció o drames.

## Referències

* ↑ «Nikhil Nanda & Shweta Bachchan» (en anglès). The Economic Times, 22-03-2013. Arxivat de l'original el 2015-11-10. [Consulta: 3 setembre 2023].
* ↑ «Flashback Friday: Did you know Abhishek Bachchan was in Kabhi Khushi Kabhie Gham?» (en anglès). India Today, 08-09-2017. [Consulta: 3 setembre 2023].
* ↑ «Aishwarya Rai Bachchan and Abhishek Bachchan 10th wedding anniversary: A look at their love story | India.com» (en anglès). India.com, 19-04-2017. [Consulta: 3 setembre 2023].
# Abhinanda

Abhinanda fou un grup suec de música hardcore punk actiu des de l'any 1992 fins al 1999 (amb reunions breus el 2004 i de 2009 a 2010).
Abhinanda publicà 3 discos i formà part de l'escena hardcore de la ciutat d'Umeå com Refused i Final Exit. Tots els membres del grup eren straight edge.

## Membres
### Formació final

* José Saxlund - veu (1992–1999, 2004, 2009–2010, 2012)
* Mattias Abrahamson - baix (1992–1999, 2004, 2009–2010, 2012)
* Pär Hansson - guitarra (1995–1999, 2004, 2009–2010, 2012)
* Daniel Berglund - bateria (1996–1999, 2004, 2009–2010, 2012)
* Nicklas Rudolfsson - guitarra (1997–1999, 2004, 2009–2010, 2012)

### Membres anteriors

* Kristofer Steen - guitarra (1993–1994)
* Jonas Lyxzén - bateria (1992–1995)
* Adam Nilsson - guitarra (1992–1997)
* Jakob Nystrom - teclats (1998–1999)

## Discografia
### Àlbums d'estudi

* Senseless (1994)
* Abhinanda (1996)
* The Rumble (1999)

### EP

* Darkness of Ignorance (1993)
* Neverending Well of Bliss (1995)

### Split

* Unbroken / Abhinanda (1998)

### Demos

* Ever Increasing Bliss (1992)

### Singles

* Junior (1999)

### Recopilacions

* Kizuna (2009)

## Referències

* ↑ «Interview with Jose Saxlund (ex-Abhinanda, Desperate Fight Records)». [Consulta: 4 abril 2013].
* ↑ «Abhinanda Discography at )». [Consulta: 4 abril 2013].
# Felipe Zetter

Felipe Zetter Zetter (3 de juliol de 1923 - 15 de març de 2013) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1950.

## Referències

* ↑ 1950 FIFA World Cup Brazil Arxivat 25-10-2011 a Wayback Machine.
* ↑ «El Atlas tiene seis décadas sin poder alimentar los recuerdos» (en castellà). Excelsior, 22-04-2011.
* ↑ Felipe Zetter Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# 24 hores al límit

24 hores al límit (títol original en francès: Michel Vaillant) és una pel·lícula francesa dirigida per Louis-Pascal Couvelaire, estrenada l'any 2003. És una adaptació lliure dels dibuixos del mateix nom de Jean Graton i Philippe Graton. Ha estat doblada al català.

## Argument

Des de fa 25 anys, l'escuderia Vaillant forma part dels equips de competició automoció més prestigioses, guanyant les carreres més cèlebres. Per mitjà de Michel Vaillant i dels seus coequipiers, els Vaillant són sempre al podi.
Però, a la vetlla de les 24 Hores del Mans, l'escuderia dels Leaders, gran rival dels Vaillants, surt a la superfície i participa en la carrera després de cinc anys d'absència.
El retorn dels Leaders farà dubtar els Vaillant?

## Repartiment

* Sagamore Stévenin: Michel Vaillant
* Peter Youngblood Hills: Steve Warson
* Jean-Pierre Cassel: Henri Vaillant
* Diane Kruger: Julie Wood
* Béatrice Agenin: Élisabeth Vaillant
* Lisa Barbuscia: Ruth Wong
* Philippe Bas: Jean-Pierre Vaillant
* Stefano Cassetti: Giulio Cavallo
* Agathe de la Boulaye: Gabrièle Spangenberg
* Philippe Lellouche: José
* François Levantal: Bob Cramer
* Stéphane Metzger: Dan Hawkins
* Scott Thrun: David Dougherty
* Gary Cowan: Payntor
* Lise Couvelaire: Natasha
* Jeanne Mauran: Odessa
* Peter Hudson: Un anglès
* Patrice Valota: el director de carrera del Mans
* Gérard Chaillou: President A.C.O.
* Estelle Caumartin: Laura Vaillant
* Thierry Perkins Lyautey: el periodista « auto » Mathieu
* Jimmy Herman: el cap indi
* Nadja David: Sandra Svanson
* Hélène Reeves: la dona del president
* Alexandra Tiedemann: Agnès Vaillant
* Sébastien Maltas: l'agent de seguretat
* Sébastien Thiéry: un periodista

## Al voltant de la pel·lícula

* Rodatge: Circuit de Le Mans i circuit del Mas du Clos prop Aubusson a Creuse.
* Dos cotxes de competició van ser contractats per l'equip Dams a les 24 Hores de Le Mans per a l'edició 2002 especialment per al film. Es tracta d'un Lola B98/10 pels Vaillant i un Panoz LMP01 Roadster S pels Leader. El cotxe utilitzat per fer el circuit de nit és un Pagani Zonda S.
* El speaker oficial de les 24 hores del Mans, Bruno Vandestick, hi fa el seu propi paper com a "veu de Le Mans".

## Referències

* 1 2 S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > 24 hores al límit». [Consulta: 29 setembre 2018].
* ↑ «Michel Vaillant - Movie Reviews - Rotten Tomatoes» (en anglès). [Consulta: 29 setembre 2018].